Държавен вестник, бр. 49, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  49
4. създават организация, според която уста­
новяването на нови кореспондентски отноше­
ния да се извършва само след предварително 
одобряване от служител на висша ръководна 
длъжност на лицето по чл. 4;
5. определят и документират отговорнос­
тите на всяка от двете кореспондиращи си 
институции по прилагането на мерките сре­
щу изпирането на пари и финансирането на 
тероризъм.
(2) В случаите по ал. 1, когато достъп до 
кореспондентската сметка на лицето по чл. 4 
имат и трети лица – клиенти на институция­
та-респондент, лицето по чл. 4 е длъжно да се 
увери, че институцията-респондент е прове­
рила идентификацията и извършва постоянна 
комплексна проверка на клиентите, които имат 
пряк достъп до сметките на лицето по чл. 4, 
и че при поискване институцията-респондент 
може незабавно да предостави на лицето по 
чл. 4 съответните данни от комплексната 
проверка на клиента.“
5. В чл. 48а, в ал. 1 и 2 след думите „използ­
ването на нови“ се добавя „или развиващи се“.
6. Създава се чл. 48б:
„Чл. 48б. Лицата по чл. 4 предприемат под­
ходящи действия за управление и ограничаване 
на установените рискове от изпиране на пари 
или финансиране на тероризъм, произтичащи 
от въвеждането на нови продукти, бизнес 
практики и механизми за доставка, както и 
от използването на нови или развиващи се 
технологии при нови или вече съществуващи 
продукти, бизнес практики и механизми за 
доставка.“
7. В чл. 54:
а) в ал. 1 думите „необходим за установя­
ване на“ се заменят със „съдържащ“;
б) в ал. 4:
аа) точка 8 се изменя така:
„8. вида и състава на контролните органи, 
органите на управление и представителство, 
включително имената на членовете им, а ко­
гато някои от последните са юридически лица 
или други правни образувания – имената на 
физическите лица, осъществяващи контрола, 
управлението или представителството;“
бб) точка 9 се отменя;
в) алинея 11 се отменя.
8. В чл. 59 се създава ал. 5:
„(5) Алинеи 1 – 4 се прилагат и при иден­
тифициране и проверка на идентификацията 
на физическо лице, което е действителен 
собственик на клиент – юридическо лице или 
друго правно образувание, което упражнява 
контрол чрез други средства.“
9. Създава се чл. 63б:
„Чл. 63б. Вписаните в търговския регистър 
и регистъра на юридическите лица с нестопан­
ска цел и в регистър БУЛСТАТ обстоятелства 
по чл. 63, ал. 4 и чл. 63а, ал. 2 във връзка с 
чл. 63а, ал. 1 са достъпни във всички случаи за:
1. компетентните органи по този закон и 
дирекция „Финансово разузнаване“ на Дър­
жавна агенция „Национална сигурност“, без 
никакви ограничения;
2. задължените субекти по този закон в 
рамките на комплексната проверка на клиента;
3. всяко лице или организация, които могат 
да докажат наличието на законен интерес.“
10. В чл. 65, ал. 1, изречение второ след ду­
мата „власт“ съюзът „и“ се заменя със запетая 
и след думата „идентифицират“ се добавя „и 
извършват проверка на идентификацията на“.
11. В чл. 79:
а) алинея 1 се изменя така:
„(1) Предоставянето на информация в 
случаите по чл. 72, 74, 76 – 78, чл. 104, ал. 2, 
чл. 106, ал. 5, чл. 107, ал. 4 и чл. 110, ал. 4 и 
5 може да се извърши и по електронен път 
с квалифициран електронен подпис или с 
издаден от Държавна агенция „Национална 
сигурност“ сертификат за достъп, или чрез друг 
защитен канал за електронна комуникация. 
При получаване на информацията същата се 
регистрира с уникален номер.“;
б) алинея 2 се изменя така:
„(2) Условията и редът за издаване и из­
ползване на сертификата за достъп по ал. 1
и/или за регистрация за ползване на защите­
ния канал за електронна комуникация, видо­
вете документи и данните, които могат да се 
подават чрез използването на квалифициран 
електронен подпис, сертификат за достъп 
или чрез друг защитен канал за електронна 
комуникация, и редът за тяхното подаване по 
електронен път се определят с писмени ука­
зания на директора на дирекция „Финансово 
разузнаване“ на Държавна агенция „Нацио­
нална сигурност“. Указанията се публикуват 
на интернет страницата на Държавна агенция 
„Национална сигурност“.“;
в) в ал. 3 след думите „Обменът на“ се 
добавя „класифицирана“;
г) създава се ал. 4:
„(4) Обменът на информация по реда на 
чл. 73, 75, 87 и 88, която не е класифицирана 
съгласно Закона за защита на класифицира­
ната информация, може да се извършва и по 
реда на ал. 1 и 2.“
12. В чл. 87:
а) алинея 1 се отменя;
б) в ал. 2 думите „по ал. 1“ се заличават.
13. В чл. 88:
а) алинея 1 се изменя така:
„(1) Органите за надзор са длъжни да 
предоставят информация на дирекция „Фи­
нансово разузнаване“ на Държавна агенция 
„Национална сигурност“ незабавно, ако при 
осъществяване на надзорната си дейност ус­
тановят факти и обстоятелства, които може 
да са свързани с изпиране на пари.“;
б) създава се нова ал. 2:
„(2) Органите на Националната агенция за 
приходите и митническите органи са длъжни 
да предоставят информация на дирекция „Фи­
нансово разузнаване“ на Държавна агенция 
„Национална сигурност“ незабавно, ако при